English: I thank Helen Mary Jones for that extensive list of questions. I'll try and cover some of them at least. I just want to come up with the most important one, which is that of course we do not expect any child not to be taken into care if they are at risk of neglect or abuse. We want to do this safely, and we want to do it, as I've said already, for the benefit of the children, and that is the reason behind this statement today. The other point is that no-one is imposing any targets. The local authorities will come up with their own targets. So, if they come up with the targets, they will consider the geography, the size, and will come forward with targets. And as I say, those that have come forward with targets have come forward with very well-thought-out ways that they can actually reduce the numbers, and have got planning for preventing a certain number of children coming in, and reunification for other children where they see it may be possible. I think 16 out of 22 is quite a good number, actually, for those that have come forward with these very well-thought-out targets. But it won't be us imposing it or giving penalties; it's just trying to put some overall structure in trying to stop this escalation of children coming into care, which I'm sure we all agree cannot be the right way to go. So we've got to do something to try to stop it, and trying to do this in a way that is working in co-production, working with the local authorities in order to give what help we can to help them achieve - that is the reason we're doing it. So I don't think the Member should worry about the use of figures, because it's not a way of forcing local authorities to come up with a number of figures. That's not the way we're doing it. It's giving them the opportunity to come forward with the figures that they think they could safely reduce, and working with them and trying to help them achieve it. So I think that's the most important thing out of all that she's said, because I understand, because as she said, I worked in the field as well, and so I know what pressures there are on local authorities. But there is certainly no possible way that any child should be left not in safety for this reason. So I think that was the main point, so I want to reassure and try and convince her on that. On the other points, just very swiftly, in terms of the variation around the country, yes, I think that is something that we need to look at, because as I say, the edge of care services, we've given £5 million recurrent investment to the edge of care services, and so far over 3,600 children have been supported to remain within the family unit. Those were the figures for 2017-18. So that is good progress, and obviously there are many other ways that we are giving support, through Families First, through Flying Start, but of course that is only to a limited number of areas, and we certainly see this as a priority area. This is what the First Minister has put as one of his main priorities, and I think it's really commendable that the First Minister has put this at the top of his agenda: let's try and reduce the number of children in care, and let's give them the opportunity to live with their families, if we can put in that extra bit of help. So this is all geared towards that in order to improve the chances of children's lives. Then I'll just pick up the last point you made, about the worry about a private establishment where there are a lot of children from outside Wales placed. Again, I think that's a huge matter of concern, because although we're responsible for our children who live in Wales, those children are placed a long way away from their families, so they don't have those sort of checks on what's happening. So I certainly think we could have a further discussion about what we could do to try to look at those establishments.
Welsh: Rwy'n diolch i Helen Mary Jones am y rhestr faith o gwestiynau. Rwyf am geisio ymdrin â rhai ohonyn nhw o leiaf. Rwy'n awyddus i ateb yr un pwysicaf, sef wrth gwrs nad ydym ni'n disgwyl i unrhyw blentyn beidio â chael ei gymryd i mewn i ofal os ydyw mewn perygl o gael ei esgeuluso neu ei gam-drin. Rydym yn eiddgar i wneud hyn mewn modd diogel, ac rydym yn dymuno gwneud hynny, fel y dywedais i eisoes, er lles y plant, a dyna'r rheswm y tu ôl i'r datganiad hwn heddiw. Y pwynt arall yw nad oes neb yn gorfodi unrhyw dargedau ar neb arall. Bydd yr awdurdodau lleol yn cyflwyno eu targedau eu hunain. Felly, os ydyn nhw'n cyflwyno'r targedau, byddan nhw'n ystyried y ddaearyddiaeth, y maint, ac fe fyddan nhw'n cyflwyno targedau. Ac fel yr wyf i'n ei ddweud, mae'r rheini sydd wedi cyflwyno targedau wedi cyflwyno ffyrdd ystyrlon iawn o allu lleihau'r niferoedd, ac wedi sefydlu cynlluniau i atal nifer penodol o blant rhag dod i mewn, ac ar gyfer ailuno plant eraill lle credant fod hynny'n bosibl. Rwyf i o'r farn fod 16 allan o 22 yn rhif gweddol dda, mewn gwirionedd, ar gyfer y rhai sydd wedi cyflwyno'r targedau hyn ac wedi eu hystyried nhw'n ofalus iawn. Ond nid ydym yn dymuno eu gorfodi na phennu cosbau; y cyfan y mae hyn yn ei wneud yw ceisio sicrhau strwythur cyffredinol i geisio atal y cynnydd hwn yn nifer y plant sy'n cael eu derbyn mewn gofal, fel y bydd pawb, rwy'n siŵr, yn cytuno nad honno yw'r ffordd orau o wneud pethau. Felly, mae'n rhaid inni wneud rhywbeth i geisio atal hyn, a chan geisio gwneud hyn mewn ffordd sy'n gweithio ar y cyd, gan weithio gyda'r awdurdodau lleol i roi'r cymorth y gallwn ni i'w helpu i gyflawni - dyna'r rheswm y gwnawn ni hyn. Felly, nid wyf i'n credu y dylai'r Aelod ofidio am y defnydd o ffigurau, oherwydd nid yw'n ffordd o orfodi awdurdodau lleol i gyflwyno nifer o ffigurau. Nid honno yw'r ffordd yr ydym ni'n gwneud hyn. Mae'n cynnig cyfle iddynt gyflwyno'r ffigurau y maen nhw'n credu y gallen nhw eu lleihau'n ddiogel, a gweithio gyda nhw a cheisio eu helpu nhw i gyflawni hynny. Felly rwy'n credu mai dyna'r peth pwysicaf o'r holl bethau a ddywedwyd ganddi, gan fy mod i'n deall, oherwydd fel y dywedodd hi, roeddwn innau'n gweithio yn y maes hefyd, ac felly'n gwybod am y pwysau sydd ar awdurdodau lleol. Ond yn sicr, nid oes unrhyw fodd y gellid gadael unrhyw blentyn heb ddiogelwch am y rheswm hwn. Felly, rwy'n credu mai dyna oedd y prif bwynt, ac rwy'n awyddus i dawelu ei meddwl hi a cheisio ei hargyhoeddi o hynny. O ran y pwyntiau eraill, yn gyflym iawn, o ran yr amrywiaeth ledled y wlad, ydw, rwy'n credu bod hynny'n rhywbeth y mae angen inni edrych arno. Oherwydd, fel y dywedais, y gwasanaethau ar ffiniau gofal, rydym wedi rhoi £5 miliwn o fuddsoddiad rheolaidd i'r gwasanaethau ar ffiniau gofal, ac mae dros 3,600 o blant wedi cael cymorth hyd yn hyn i aros o fewn yr uned deuluol. Dyna'r ffigurau am 2017-18. Felly, mae hwnnw'n gynnydd da, ac mae'n amlwg bod llawer o ffyrdd eraill yr ydym ni'n rhoi cymorth, drwy Teuluoedd yn Gyntaf, drwy Dechrau'n Deg. Ond wrth gwrs, dim ond mewn nifer cyfyngedig o ardaloedd y ceir hynny, ac yn sicr rydym yn ystyried hwn yn faes blaenoriaeth. Mae'r Prif Weinidog wedi nodi hyn yn un o'i brif flaenoriaethau, ac rwy'n credu ei bod yn glodwiw iawn fod y Prif Weinidog wedi rhoi hyn ar ben ei agenda ef: gadewch inni geisio lleihau nifer y plant sydd mewn gofal, a rhoi cyfle iddyn nhw fyw gyda'u teuluoedd, os gallwn ni roi'r tamaid bach ychwanegol hwnnw o gymorth. Felly mae'r cyfan wedi ei anelu at hynny er mwyn gwella cyfleoedd bywyd i blant. Ac yna rwyf eisiau codi'r pwynt olaf a wnaethoch chi, o ran y pryder am sefydliad preifat lle mae llawer o blant o'r tu allan i Gymru wedi cael eu lleoli. Unwaith eto, rwy'n credu bod hwnnw'n destun pryder enfawr, oherwydd er mai ni sy'n gyfrifol am ein plant ni sy'n byw yng Nghymru, mae'r plant hynny'n cael eu lleoli ymhell oddi wrth eu teuluoedd, felly nid oes ganddyn nhw'r mathau hynny o wiriadau ar yr hyn sy'n digwydd. Felly, yn sicr, credaf y gallem ni gael trafodaeth eto ar yr hyn y gellid ei wneud i geisio edrych ar y sefydliadau hynny.